**Likumprojekta “Par Latvijas Republikas un Eiropas Kodolpētījumu organizācijas (CERN) līgumu par CERN asociētās dalībvalsts statusa piešķiršanu”
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Mērķis: parakstīt, pieņemt ar likumu un ratificēt Latvijas Republikas un Eiropas Kodolpētījumu organizācijas (CERN) līgumu par CERN asociētās dalībvalsts statusa piešķiršanu, kas paredz Latvijai piešķirt CERN asociētās dalībvalsts statusu un tiesības piedalīties CERN zinātniskajā programmā, kā arī CERN apmācību un izglītības programmās, turpinot un padziļinot sadarbību, kas uzsākta Latvijai ar CERN 2016.gadā.Risinājums: Latvijas un Latvijas dalībnieku dalība CERN zinātniskajā programmā, kā arī Latvijas dalībnieku apmācības un dalības iespējas izglītības programmās, tostarp arī Latvijas uzņēmēju dalība CERN iepirkumos.Līgums stājas spēkā tā IV. pantā noteiktajā laikā un kārtībā. Ārlietu ministrija par to paziņo oficiālajā izdevumā "Latvijas Vēstnesis".  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts “Par Latvijas Republikas un Eiropas Kodolpētījumu organizācijas (CERN) līgumu par CERN asociētās dalībvalsts statusa piešķiršanu” (turpmāk – likumprojekts) sagatavots saskaņā ar likuma „Par Latvijas Republikas starptautiskajiem līgumiem” 3.pantu, 9.panta 5.punktā noteikto, kā arī, ņemot vērā: 1) Ministru kabineta 2019. gada 7.maija rīkojuma Nr. 210 „Par Valdības rīcības plānu Deklarācijas par Artura Krišjāņa Kariņa vadītā Ministru kabineta iecerēto darbību īstenošanai” 57.1 uzdevumu “turpināsim pilnveidot zinātnes finansējuma sistēmu, nodrošinot kvalitāti un starptautisko konkurētspēju”; 2) Ministru kabineta 2019. gada 16. jūlija sēdes protokola Nr. 33 78.§ “Informatīvais ziņojums "Par Latvijas dalības Eiropas Kodolpētījumu organizācijas asociētās valsts statusā finansēšanu"”3. punktu - Izglītības un zinātnes ministrijai līdz 2021.gada 30.aprīlim izstrādāt un izglītības un zinātnes ministram noteiktā kārtībā iesniegt izskatīšanai Ministru kabinetā Latvijas Republikas valdības un CERN līguma par pievienošanos CERN asociētās valsts statusā projektu, ja šim mērķim tiks piešķirts papildu nepieciešamais finansējums; 3) 2020. gada 31. marta (prot.Nr.20 33.§) protokollēmumu “Ministru kabineta vēstules projekts "Latvijas pieteikums (*Application Questionnaire*) Eiropas Kodolpētījumu organizācijā (*The European Organization for Nuclear Research – CERN*) asociētās valsts statusā" 2. un 3.punktu, izglītības un zinātnes ministre I.Šuplinska valdības vārdā parakstīja Ministru kabineta vēstuli un anketu par Latvijas pieteikumu CERN asociētās dalībvalsts statusā un 2020. gada 7. aprīlī tā ir nosūtīta CERN; 4) CERN ģenerāldirektores Fabjolas Džanoti 2021. gada 25. janvāra vēstule (anotācijas pielikums: IZManotp1\_150221\_CERN.uzaicinājums), par to, ka CERN Padomes 2020. gada 10. decembra sesijā tika uzklausīts ekspertu darba grupas ziņojums(CERN/3544/C) (IZMslp3\_150221\_CERN\_3544\_C),pamatojoties uz to secināts, ka Latvija atbilst asociētās dalībvalsts kritērijiem, un tika dots deleģējums CERN ģenerāldirektorei vienoties ar Latviju par līguma nosacījumiem, ar kuru Latvijai tiktu piešķirts CERN asociētās dalībvalsts statuss.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašreizējā situācijā, kamēr Latvija nav CERN asociētās dalībvalsts statusā, darbojas 2016. gada 31.oktobrī noslēgtais Latvijas Republikas valdības un Eiropas Kodolpētījumu organizācijas (CERN) līgums par zinātnisko un tehnisko sadarbību augstas enerģijas daļiņu fizikā (pieņemts un apstiprināts ar Ministru kabineta 2016. gada 27. septembra noteikumiem Nr. 639) (turpmāk – sadarbības līgums), pamatojoties uz to darbojas 2020.gada 7.jūlija Protokols Latvijas Republikas valdības un Eiropas Kodolpētījumu organizācijas (CERN) līgumam par zinātnisko un tehnisko sadarbību augstas enerģijas daļiņu fizikā (pieņemts un apstiprināts ar Ministru kabineta 2019. gada 17. decembra noteikumiem Nr. 658), kura ietvaros, lai stiprinātu augstas enerģijas daļiņu fizikas nozares attīstību Latvijā, ir atrunātas tiesības pilnvērtīgi izmantot CERN piedāvātas iespējas paaugstināt Latvijas spējīgāko izglītojamo, studentu, doktorantu, jauno zinātnieku fizikas skolotāju kompetenci, piedaloties CERN piedāvātajās aktivitātēs: 1) Latvijas studentu līdzdalība CERN studentu programmās un vasaras skolas programmā; 2) Latvijas skolotāju līdzdalība CERN Skolotāju programmās; 3) Latvijas studentu vizītes CERN; 4) CERN zinātniskais un tehniskais ieguldījums Latvijas Enerģētikas un Paātrinātāju tehnoloģiju centra iespējamā attīstībā Latvijā, 5) *CERN* vecākajiem zinātniekiem un inženieriem sniegt lekcijas Latvijas universitātēs.Zinātnes, tehnoloģijas attīstības un inovāciju pamatnostādņu 2021.–2027.gadam[[1]](#footnote-1) projekts paredz, ka 1.apakšmērķa “Attīstīt pētniecības izcilību un starptautisko sadarbību” 1.2. rīcības virziena “Pētniecības infrastruktūra izcilībai un inovācijai” 1.2.1. uzdevuma “Attīstīt izcilību, starptautisko sadarbību un augstākās izglītības un pētniecības kvalitāti veicinošu pētniecības (t.sk. digitālo) infrastruktūru RIS3 pētniecības un inovācijas izcilības centru ietvaros un veicināt to koplietošanu nacionālā mērogā, tādējādi paaugstinot Latvijas pētniecības redzamību un sadarbības iespējas starptautiskā mērogā” ietvaros ir izpildīt 1.2.1.4.punktu “Nodrošināt dalību CERN asociētās dalībvalsts statusā, atbilstoši CERN Latvijas nacionālā kontaktpunkta Rīcības plānam”.CERN[[2]](#footnote-2) ir Eiropas zinātniska organizācija, kas nodarbojas ar fundamentālās fizikas pētījumiem un ļoti plaša spektra tehnoloģiju izstrādi un ir izveidota ar 1954. gada 29. septembra Konvenciju par Eiropas Kodolpētījumu organizācijas izveidi[[3]](#footnote-3) *(Convention for the Establishment of a European Organization for Nuclear Research)* (turpmāk – CERN Konvencija), kuras pielikums ir Finanšu protokols *([Financial Protocol)](https://council.web.cern.ch/en/convention%22%20%5Cl%20%22Financial)* [(turpmāk -](https://council.web.cern.ch/en/convention%22%20%5Cl%20%22Financial) CERN Konvencijas protokols), ar kuru noteikts finanšu pārvaldība CERN ietvaros.CERN Konvencija ir CERN darbības pamatdokuments un tiesiskais ietvars. Katrai valstij, kas iegūst CERN dalībvalsts vai asociētās dalībvalsts statusu, tā kļūst saistoša. Ievērojot minēto un to, ka līgumā ir ietverti standarta noteikumi asociētajai dalībvalstij, kurus apstiprinājusi CERN Padome, tad līguma noteikumu grozīšana nav apspriežama attiecībā uz CERN Konvencijas atsauču veikšanu. Tas pats attiecināms uz CERN Konvencijas protokolu.Ievērojot, ka Latvija nebūs CERN dalībvalsts, bet asociētās dalībvalsts statusā, tad uz Latviju attiecas tikai anotācijas V sadaļā minētās no CERN Konvencijas izrietošās saistības, ka arī Latvijai nav jāpievienojas CERN Konvencijai. Attiecīgi CERN Konvencijas protokols Latvijai ir saistošs kā informatīvs dokuments par finanšu pārvaldības procesu CERN ietvaros.Šobrīd CERN ir 23 CERN dalībvalstis, 6 CERN asociētās dalībvalstis (tostarp Lietuva) un 3 topošās CERN asociētās dalībvalstis iestāšanas fāzē (tostarp Igaunija). CERN galvenais darbības mērķis ir starptautiskas liela mēroga pētnieciskas infrastruktūras darbības nodrošināšana augstas enerģijas daļiņu fizikas pētījumiem, kas pārsniedz atomfizikas darbības jomu. Pētījumi tiek veikti tikai civiliem mērķiem nolūkā veicināt Eiropas valstu zinātnisko un tehnisko sadarbību kodolpētījumu jomā. CERN dibinātāju mērķis ir nodrošināt infrastruktūru Eiropas zinātniekiem, kas piedāvā visus nepieciešamos instrumentus augsta līmeņa pētījumu veikšanai. Vienlaikus CERN nav tikai laboratorija augstas enerģijas daļiņu fizikas pētījumiem, bet arī vieta, kur veidojas izcila starptautiskā sadarbība pētniecībā, tehnoloģijās un inovācijās. Pētījumi tiek veikti tikai nemilitāriem mērķiem nolūkā veicināt Eiropas valstu zinātnisko un tehnisko sadarbību kodolpētījumu jomā.CERN ir uzkrāta augsta līmeņa zinātniskā un tehnoloģiskā informācija, kura tiek pielietota ražošanā un ikdienā (piemēram, internets, skārienjutīgie ekrāni, datortomogrāfija medicīnā utt.). CERN pastāvīgi strādā aptuveni 2500 darbinieku, kā arī ap 12 000 vieszinātnieku no vairāk nekā 70 valstīm ir strādājuši CERN, lai veiktu savus pētījumus. Ar likumprojektu pieņems, parakstīs un apstiprinās Latvijas Republikas un Eiropas Kodolpētījumu organizācijas (*CERN*) līgumu par asociētās CERN dalībvalsts statusa piešķiršanu (turpmāk – līgums). Likumprojekts nosaka, ka līgumā paredzēto saistību izpildi koordinēs Izglītības un zinātnes ministrija. Ar likumprojektu noteiks, ka līgums stājas spēkā tā IV. pantā noteiktajā laikā un kārtībā, tas ir dienu, kad CERN ģenerāldirektors saņem Latvijas paziņojumu par to, ka Latvija bez atrunām ir pabeigusi tai piemērojamās iekšējās apstiprināšanas procedūras. Minētais paziņojums ir jāsaņem ne vēlāk kā 12 mēnešu laikā pēc dienas, kad līguma puses parakstījušas līgumu.Un secīgi Latvija CERN asociētās dalībvalsts statusu iegūst ar dienu, kad attiecībā uz Latviju ir stājusies spēkā gan Līgums, gan 2004. gada 18. marta Protokols par privilēģijām un imunitāti Eiropas Kodolpētījumu organizācijā (turpmāk – Protokols par privilēģijām).Ievērojot līguma VI.2.pantu, likumprojekts paredz, ka ar Līguma spēkā stāšanos zaudē spēku 2016. gada 31. oktobra Latvijas Republikas valdības un Eiropas Kodolpētījumu Organizācijas (CERN) līgums par zinātnisko un tehnisko sadarbību augstas enerģijas daļiņu fizikā un 2020. gada 7. janvāra Protokols Latvijas Republikas valdības un Eiropas Kodolpētījumu organizācijas (CERN) līgumam par zinātnisko un tehnisko sadarbību augstas enerģijas daļiņu fizikā.Ievērojot līguma VI.2. pantu par saistību ar citiem līgumiem, ar līguma spēkā stāšanos turpina piemērot līdz brīdim, kad darbības, uz kurām attiecas minētais ieviešanas mehānisms, ir pilnībā izpildītas, šajā gadījumā tas ir 2020.gada 7.jūlija Protokols Latvijas Republikas valdības un Eiropas Kodolpētījumu organizācijas (CERN) līgumam par zinātnisko un tehnisko sadarbību augstas enerģijas daļiņu fizikā (pieņemts un apstiprināts ar Ministru kabineta 2019. gada 17. decembra noteikumiem Nr. 658).Atbilstoši līguma III.2.pantam Latvija bez atrunām pievienojas Protokolam par privilēģijām un pievienošanās dokumentu deponē UNESCO ne vēlāk kā 12 mēnešu laikā pēc dienas, kad līguma puses parakstījušas Līgumu. Saskaņā ar Protokola par privilēģijām 24.2. pantu tas stājas spēkā trīsdesmitajā dienā pēc minētā deponējuma.Laikā, kad tiks veiktas visas nepieciešamās procedūras līguma parakstīšanai un pats līguma parakstīšanas process, atbilstoši Ministru kabineta protokollēmuma projekta 7.punktam ministrija gatavo un iesniedz Ministru kabinetam izskatīt likumprojektu “Par Latvijas pievienošanos 2004. gada 18. marta Protokolam par privilēģijām un imunitāti Eiropas Kodolpētījumu organizācijā”, lai nodrošinātu Līguma IV.2. panta izpildi.Minētā secība ir noteikta tādēļ, ka, lai š.g. 25.martā ir CERN Padomes sēdē izskatītu Latvijas valdības pieņemto lēmumu par līguma parakstīšanu un tad šāds valdības lēmums jāiesniedz līdz š.g. 25.februārim CERN Padomei.Līguma ir ietverti dažādi CERN dokumenti, ievērojot, kurus tiek slēgts līgums:1. stājoties spēkā līgumam, Latvijai kā CERN dalībvalstij kļūst saistoši līguma preambulā minētie Nosacījumi, kas piemērojami asociētās dalībvalsts statusam (“Standarta noteikumi”), kurus Padome pārskatīja 2019. gada 12. decembrī (CERN/3474/C), kas nosaka tos pantus, kas iekļaujami līgumā ar asociēto dalībvalsti, un šajā dokumentā norādītais ir pilnībā iekļauts līguma tekstā, tas ir asociētajai dalībvalstij noteikts pienākums maksāt ikgadējo dalības maksu (III pants), pievienoties 2004. gada 18. marta Protokolam par privilēģijām un imunitāti Eiropas Kodolpētījumu organizācijai (līguma preambula) un veikt periodisku atbilstības asociētās dalībvalsts statusam pārvērtēšanu (III.3.pants), izstāšanās nosacījumus (V pants);
2. līguma preambulā minētajā CERN Padomes 2018. gada 15. marta lēmumā CERN/3342/RA/Rev (līguma pielikums: (IZMslp2\_150221\_CERN\_3342\_RA\_Rev) ir noteikts galīgie termiņi asociētās dalībvalsts iegūšanas atsevišķajiem posmiem, un, ja tos neievēro, tas iestāšanās process jāsāk no jauna;
3. līguma preambulā ar CERN Padomes 2019. gada 26. septembra lēmumu (CERN/3436/C/Rev.) noteikti principi, saskaņā ar kuriem līguma puses vienojas par asociētās dalībvalsts ikgadējo ieguldījumu, un tas tiek ierakstīts līguma III.1.pantā, ka Latvijas ikgadējais ieguldījums CERN darbības finansēšanā ir 10 (desmit) procenti no tās teorētiskā dalībvalsts ieguldījuma, taču tas nekādā gadījumā nedrīkst būt mazāks par CERN Padomes noteikto minimālā ieguldījuma līmeni. Minētais minimālā ieguldījuma līmenis 2019. gadā bija 1 miljons Šveices franku, kas, sākot ar 2020. gadu, ik gadu tiek indeksēts saskaņā ar CERN budžetam piemēroto izmaksu svārstību indeksu;
4. līguma III.3.pantā par asociētās dalībvalsts statusa periodisku pārskatīšanu, ir noteikts, ka CERN Padome regulāri, parasti ik pēc pieciem (5) gadiem, izvērtē, vai Latvija joprojām atbilst asociētās dalībvalsts kritērijiem un pilda asociētās dalībvalsts pienākumus. Šajā nolūkā Padome izveido darba grupu. Latvija apņemas minētajai darba grupai iesniegt failu, kas satur CERN ģeogrāfiskās paplašināšanās ziņojuma (CERN/2918/Rev.)[[4]](#footnote-4) attiecīga pielikuma aizpildīšanu.

Pēc līguma projekta akceptēšanas Ministru kabinetā, Latvija nosūta CERN Latvijas apstiprinājuma vēstuli, ar kuru tā piekrīt līguma nosacījumiem, kā arī pušu starpā saskaņotajam ikgadējā finansiālā ieguldījuma apjomam. Līgums izveido tiesību un pienākumu ietvaru, kurā:1) Latvija un tās dalībnieki (fiziskas un juridiskas personas) iegūst tiesības piedalīties CERN zinātniskajā programmā, kā arī CERN apmācībās un izglītības programmās;2) Latvijas pilsoņiem ir tiesības kļūt par CERN darbiniekiem, kā arī par viesdarbiniekiem un citu piesaistīto personālu, ieskaitot studentus, noslēdzot līgumu uz noteiktu laiku;3) tiesības uz sadarbību ar industriju tiem komersantiem, kas piedāvā Latvijas izcelsmes preces un pakalpojumus, ir tiesīgi piedalīties CERN organizētajos iepirkumos, uz kuriem attiecas CERN iepirkuma noteikumi. Latvijai ir tiesības iecelt koordinatoru sadarbībai ar industrijas pārstāvjiem.4) Latvija ir tiesīga būt pārstāvēta (bez balsstiesībām) Finanšu komitejas sanāksmes saskaņā ar piemērojamo reglamentu ar tiesības lūgt izteikties;5) Latvija ir tiesīga būt pārstāvēta (bez balsstiesībām) CERN padomē saskaņā ar piemērojamo reglamentu, izņemot slēgtajās sanāksmēs, ar tiesībām lūgt izteikties;6) Latvija ir tiesīga nosūtīt pārstāvi ka novērotāju CERN Zinātnes politikas komitejas sanāksmēs;7) Latvijas pienākums veikt ikgadēju finansiālu ieguldījums CERN darbības finansēšanā;8) Latvijai ir pienākums bez iebildumiem pievienoties Protokolam, lai nodrošinātu CERN netraucētu darbību, vienlīdzīgu attieksmi pret un starp tās darbībā iesaistītajām valstīm, kā arī CERN personāla neatkarību;9) Latvijai ir pienākums ik pēc pieciem (5) gadiem iziet CERN Padomes izvērtējumam, vai Latvija joprojām atbilst asociētās dalībvalsts kritērijiem un pilda asociētās dalībvalsts pienākumus. Latvijas kā CERN asociētās dalībvalsts statuss ir spēkā bez termiņa ierobežojuma, vienlaicīgi ņemot vērā V pantu, kas atrunā asociētās dalības izbeigšanu.MK protokollēmums paredz, ka:1)Ārlietu ministrija iesniedz Ministru kabineta apstiprināto līguma projektu CERN Padomei tā parakstīšanai;2) ministrija līdz 2020.gada 29.aprīlim iesniedz Ministru kabinetā izskatīšanai likumprojektu “Par Latvijas pievienošanos 2004. gada 18. marta Protokolam par privilēģijām un imunitāti Eiropas Kodolpētījumu organizācijā”, lai nodrošinātu Līguma IV.2. panta izpildi. |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Augstskolas un zinātniskie institūti un tajos nodarbinātais akadēmiskais un zinātniskais personāls, izglītojamie, tostarp studējošie, zinātniskā doktora grāda pretendenti, pedagogi, komersanti un citas institūcijas/organizācijas savas kompetences ietvaros. |
| 2. | Tiesiskā regulējuma ietekme uz tautsaimniecību un administratīvo slogu | Ar likumprojektu būs Ietekme uz tautsaimniecību un sabiedrības mērķgrupām, jo nodarbinātība varētu pieaugt sakarā ar jaunu, augsti kvalificētu darba vietu veidošanos, tostarp arī nodarbināto pedagogu un zinātnieku kvalifikācijas paaugstināšana. Komersantu dalība CERN iepirkumos, tādejādi, veidojot tirgus iespējamo papildināšanos ar tautsaimniecībai nepieciešamajiem speciālistiem, produktiem un pakalpojumiem, kā arī ar jaunu darba vietu izveidi, ietekme uz tautsaimniecību varētu būt pozitīva. Sadarbība ar CERN ļauj piesaistīt Latvijai finansējumu no ES Ietvara programmām, tieši augstu tehnoloģiju nozarēs, tā CERN koordinētā projektā ARIES “*Accelerator Research and Innovation for European Science and Society*” RTU piesaistījusi vairāk nekā 300 000 *euro* no ES pamatprogrammas *Apvārsnis 2020* paātrinātāju tehnoloģiju izpētei.Veidotos pozitīva konkurence starp komersantiem, kas veicina tautsaimniecību, ko Kļūstot par CERN asociēto valsti, Latvija finansiālā izteiksmē var iegūt tik lielu pasūtījumu apjomu, kas atbilst asociētās valsts iemaksātajam finansējumam, kas rada jaunas iespējas un veicina Latvijas komersantu konkurētspēju jaunu augstas pievienotās vērtības produktu izstrādē (piem., medicīnas pielietojumos, informācijas tehnoloģijās, enerģētikas un vides problēmu risinājumos).Likumprojekts nemaina administratīvo slogu, līdz ar to sabiedrības grupām un institūcijām likumprojekta tiesiskais regulējums nemaina tiesības un pienākumus, kā arī veicamās darbības. Tiesiskais regulējums nerada saistības ar informācijas pieņemšanas, apstrādes vai uzglabāšanas pienākumiem. |
| 3. | Administratīvo izmaksu monetārs novērtējums | Administratīvās izmaksas (naudas izteiksmē) gada laikā mērķgrupai, ko veido fiziskas personas, nepārsniedz 200 *euro*, bet mērķgrupai, kuru veido juridiskas personas nepārsniedz 2000 *euro*. Tiesiskais regulējums nerada saistībā ar informācijas pieņemšanas, apstrādes vai uzglabāšanas pienākumiem |
| 4. | Atbilstības izmaksu monetārs novērtējums | Likumprojekts nerada izmaksas, kas fiziskai personai vai juridiskai personai rodas, lai nodrošinātu likumprojektā ietverto atbilstības prasību izpildi. |
| 5. | Cita informācija | Likumprojekts tiek skatīts Ministru kabineta 2021.gada 25.martā sēdē vienkopus ar ministrijas sagatavoto [informatīvā ziņojuma projektu "Par Latvijas pievienošanos Eiropas Kodolpētījumu organizācijai asociētās dalībvalsts statusā"](http://eportfelis.mk.gov.lv/eportfelis/redirect.aspx?subjectid=40402165), kurā risināts jautājums par Latvijai nepieciešamo finansējumu dalībai CERN tās asociētās dalībvalsts statusā. |

|  |
| --- |
|   **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021.gads | Turpmākie trīs gadi (*euro*) |
| 2022 | 2023 | 2024 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 471 500 | 0 | 943 000 | 0 | 962 000 | 962 000 |
| 2.1. valsts pamatbudžets | 0 | 471 500 | 0 | 943 000 | 0 | 962 000 | 962 000 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | - 471 500 | 0 | -943 000 | 0 | -962 000 | -962 000 |
| 3.1. valsts pamatbudžets | 0 | - 471 500 | 0 | -943 000 | 0 | -962 000 | -962 000 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 471 500 | 0 | 0 | 0 | 0 | 0 |
| 5. Precizēta finansiālā ietekme | X | 0 | X | -943 000 | X | -962 000 | -962 000 |
| 5.1. valsts pamatbudžets | 0 | -943 000 | -962 000 | -962 000 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | **Papildus nepieciešamais finansējums** **CERN asociētās dalībvalsts dalības maksai:**

|  |  |  |  |
| --- | --- | --- | --- |
| ***euro*** | **2021. gadā** | **2022. gadā** | **2023. gadā un turpmāk katru gadu** |
| Asociētās dalībvalsts dalības maksa CERN | 471 500\*(1/2 gads) | 943 000\* | 962 000\* |

**\*** - atkarīga no Šveices franka un *euro* Latvijas Bankas noteiktā maiņas kursa, un indeksācijas (maksimāli 2%), indeksācijas galīgās vērtības par 2023.g. paziņos 2021.g. beigās.Detalizēta informācija ir ietverta informatīvajā ziņojuma projektā “Par Latvijas pievienošanos Eiropas Kodolpētījumu organizācijai asociētās dalībvalsts statusā”. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav |
| 8. Cita informācija | Finansējums 2021. gadam 471 500 *euro* apmērā, ar kuru tiek segta Latvijas kā CERN asociētās dalībvalsts dalības maksa par 2021. gadu, tiks nodrošināts no valsts budžeta programmas 02.00.00 “Līdzekļi neparedzētiem gadījumiem”, ņemot vērā Latvijas Bankas noteikto Šveices franka un *euro* maiņas kursu.Jautājums par papildus nepieciešamo finansējumu 2022.gadam un turpmākajiem gadiem, lai nodrošinātu Latvijas kā CERN asociētās dalībvalsts dalības maksas segšanu, izskatāms likumprojekta "Par valsts budžetu 2022.gadam" un likumprojekta "Par vidēja termiņa budžeta ietvaru 2022., 2023. un 2024.gadam" sagatavošanas procesā kopā ar visu ministriju un citu valsts pārvaldes iestāžu prioritāro pasākumu pieteikumiem atbilstoši valsts budžeta finansiālajām iespējām. Izglītības un zinātnes ministrija, sagatavojot nozares prioritāro pasākumu pieteikumus 2022.-2024.gadam, nodrošinās, ka Latvijas dalība CERN tiek noteikta kā nozares augsta līmeņa prioritāte. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | 1.Ievērojot līguma VI.2. pantu par saistību ar citiem līgumiem, ar līguma spēkā stāšanos un saskaņā ar likumprojekta 4.pantu zaudē spēku:a) Ministru kabineta 2016. gada 27. septembra noteikumi Nr. 639 "Par Latvijas Republikas valdības un Eiropas Kodolpētījumu organizācijas (CERN) līgumu par zinātnisko un tehnisko sadarbību augstas enerģijas daļiņu fizikā";b) Ministru kabineta 2019. gada 17. decembra noteikumi Nr. 658 “Par Protokolu Latvijas Republikas valdības un Eiropas Kodolpētījumu organizācijas (CERN) līgumam par zinātnisko un tehnisko sadarbību augstas enerģijas daļiņu fizikā”.2. Lai nodrošinātu līguma spēkā stāšanos, ievērojot, ka līguma III.2. un IV.2.pants prasa Latvijas pievienošanos Protokolam par privilēģijām un imunitāti Eiropas Kodolpētījumu organizācijā, atbilstoši MK protokollēmuma 7.punktam Izglītības un zinātnes ministrija izstrādā un iesniedz Ministru kabinetā izskatīšanai likumprojektu “Par Latvijas pievienošanos 2004. gada 18. marta Protokolam par privilēģijām un imunitāti Eiropas Kodolpētījumu organizācijā”, lai nodrošinātu Līguma IV.2. panta izpildi. |
| 2. | Atbildīgā institūcija | Izglītības un zinātnes ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Likumprojekts šo jomu neskar. |
| 2. | Citas starptautiskās saistības | Likumprojekts šo jomu neskar. |
| 3. | Cita informācija | Nav |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Likumprojekts šo jomu neskar. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Iekļauj informāciju atbilstoši instrukcijas 56.1. apakšpunktam | Iekļauj informāciju atbilstoši instrukcijas 56.2. apakšpunktam | Iekļauj informāciju atbilstoši instrukcijas 56.3. apakšpunktam.Ja attiecināms, iekļauj arī informāciju atbilstoši instrukcijas 56.3.1., 56.3.2. un 56.3.3. apakšpunktam | Iekļauj informāciju atbilstoši instrukcijas 56.4. apakšpunktam.Ja attiecināms, iekļauj arī informāciju atbilstoši instrukcijas 56.4.1. un 56.4.2. apakšpunktam |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Likumprojekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Likumprojekts šo jomu neskar. |
| Cita informācija | Nav |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Līgums starp Latvijas Republikas un Eiropas kodolpētījumu organizāciju (CERN) par CERN asociētās dalībvalsts statusa piešķiršanu.Konvencija par Eiropas Kodolpētījumu organizācijas izveidi[[5]](#footnote-5) *(Convention for the Establishment of a European Organization for Nuclear Research)* (turpmāk – CERN Konvencija) |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| 1.Asociētās dalībvalsts ikgadējais finansiālais ieguldījums2. CERN privilēģijas un imunitāte, kuras ir arī tai valstij, kura pievienojas CERN, kas nepieciešama oficiālo darbību veikšanai3. Veikt periodisku (ik 5 gadi) atbilstības asociētās dalībvalsts statusam pārvērtēšanu 4.Izstāšanās nosacījumi5. Starptautiskā sadarbība kodolpētījumos, tostarp arī CERN programmās 6.Latvijas dalība vismaz vienā CERN programmā, ievērojot minimālo sākotnējo šādas programmas dalības periodu un izpildīt visus CERN nosacījumus, kad programma likvidē, izpildot to.7. Nodrošināt CERN darbības nolūkos personu un attiecīgas zinātniskās un tehniskās informācijas apmaiņu.8. Valdībai nav kompetences uz uzdevumu došanu CERN ģenerāldirektoram9. Latvijas dalībmaksas aprēķināšanas nosacījumi10. Juridiskais pamats privilēģiju un imunitātes piešķiršanai CERN (detalizētāk tiks izklāstīts likumprojektā, ar kuru tiks apstiprināts Protokols par privilēģijām)11. Strīdus risināšana Starptautiskajā šķīrējtiesā12. Izstāšanās no CERN13. Pārējie CERN Konvencijas panti un pielikums (Finanšu protokols) ir informatīva rakstura Latvijai. | Iekļauj informāciju atbilstoši instrukcijas 58.2. apakšpunktamLīguma III.1.pants. Principi saskaņā ar kuriem vienojas par ikgadējo ieguldījumu ir CERN Padomes 2019. gada 26. septembra lēmumu CERN/3436/C/Rev, kā arī Nosacījumi, kas piemērojami asociētās dalībvalsts statusam, kurus Padome pārskatīja 2019. gada 12. decembrī (CERN/3474/C).Līguma preambula. Protokols par privilēģijām un imunitāti Eiropas Kodolpētījumu organizācijai atbilstoši Nosacījumiem, kas piemērojami asociētās dalībvalsts statusam, kurus Padome pārskatīja 2019. gada 12. decembrī (CERN/3474/C). CERN Konvencijas II pants, tostarp administratīvās darbības.Līguma III.3.pants. Nosacījumi, kas piemērojami asociētās dalībvalsts statusam, kurus Padome pārskatīja 2019. gada 12. decembrī (CERN/3474/C) un CERN ģeogrāfiskās paplašināšanās ziņojuma CERN/2918/Rev. Līguma V pants. CERN Padomes 2019. gada 26. septembra lēmumu CERN/3436/C/Rev, kā arī Nosacījumi, kas piemērojami asociētās dalībvalsts statusam, kurus Padome pārskatīja 2019. gada 12. decembrī (CERN/3474/C).CERN Konvencijas II pants kopumā (izņemot balsošanu, kas attiecināmas uz CERN dalībvalstīm)CERN Konvencijas III.3., III.4. un III.5. pantsCERN Konvencijas III.6. pantsCERN Konvencijas VI.6. pantsCERN Konvencijas VII. PantsCERN Konvencijas IX. pants un Protokols par privilēģijāmCERN Konvencijas XI. Pants, Protokola par privilēģijām 19.pants un Līguma VI.4.pantsNepiemēro CERN Konvencijas XII un XIII pantu nepiemēro, jo Līguma noteikumi paredz noteikumus asociētās dalības izbeigšanai. | Iekļauj informāciju atbilstoši instrukcijas 58.3. apakšpunktam.Ja attiecināms, iekļauj arī informāciju atbilstoši instrukcijas 58.3.1., 58.3.2. un 58.3.3. apakšpunktamTiks izpildītas pilnībā atbilstoši līguma noteikumiem. Atbildīga par šo saistību izpildi pilnībā ir izglītības un zinātnes ministrija.Tiks izpildītas pilnībā atbilstoši līguma noteikumiem. Atbildīga par šo saistību izpildi pilnībā ir izglītības un zinātnes ministrijaTiks izpildītas pilnībā atbilstoši līguma noteikumiem. Atbildīga par šo saistību izpildi pilnībā ir izglītības un zinātnes ministrija.CERN Padomes 2019. gada 26. septembra lēmumu CERN/3436/C/Rev, kā arī Nosacījumi, kas piemērojami asociētās dalībvalsts statusam, kurus Padome pārskatīja 2019. gada 12. decembrī (CERN/3474/C).Tiks izpildītas pilnībā atbilstoši līguma noteikumiem, ievērojot CERN Konvenciju. Atbildīga par šo saistību izpildi pilnībā ir izglītības un zinātnes ministrija.Tiks izpildītas pilnībā atbilstoši līguma noteikumiem un CERN Konvencijai. Atbildīga par šo saistību izpildi pilnībā ir izglītības un zinātnes ministrija.Tiks izpildītas pilnībā atbilstoši līguma noteikumiem un CERN Konvencijai. Atbildīga par šo saistību izpildi pilnībā ir izglītības un zinātnes ministrija.Latvija ievēro šo noteikumu.Tiks izpildītas pilnībā atbilstoši līguma noteikumiem un CERN Konvencijai. Atbildīga par šo saistību izpildi pilnībā ir izglītības un zinātnes ministrija.Tiks izpildītas pilnībā atbilstoši līguma noteikumiem un CERN Konvencijai. Atbildīga par šo saistību izpildi pilnībā ir izglītības un zinātnes ministrija.Tiks izpildītas pilnībā atbilstoši līguma noteikumiem un CERN Konvencijai. Atbildīga par šo saistību izpildi pilnībā ir izglītības un zinātnes ministrija.Tiks izpildītas pilnībā atbilstoši līguma noteikumiem un CERN Konvencijai. Atbildīga par šo saistību izpildi pilnībā ir izglītības un zinātnes ministrija. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Likumprojektā paredzētās saistības nenonāk pretrunā ar citiem Latvijas Republikai saistošiem starptautiskajiem līgumiem. |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes**Likumprojekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izglītības un zinātnes ministrija, augstskolas un zinātniskie institūti un tajos nodarbinātais akadēmiskais un zinātniskais personāls, izglītojamie, tostarp studējošie, zinātniskā doktora grāda pretendenti, pedagogi, komersanti un citas institūcijas/organizācijas savas kompetences ietvaros. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekta izpilde notiks esošo pārvaldes funkciju ietvaros. Jaunu institūciju izveide nav paredzēta.Esošo institūciju likvidācija, reorganizācija nav paredzēta. |
| 3. | Cita informācija | Nav |

Izglītības un zinātnes ministre I. Šuplinska

Depkovska, 67047772

anita.depovska@izm.gov.lv

v\_sk. = 4214

1. <http://tap.mk.gov.lv/lv/mk/tap/?pid=40492546>), plānots iesniegt izskatīšanai Ministru kabinetā š.g. februārī [↑](#footnote-ref-1)
2. [www.cern.ch](http://www.cern.ch/) [↑](#footnote-ref-2)
3. https://council.web.cern.ch/en/convention [↑](#footnote-ref-3)
4. http://cds.cern.ch/record/1289091/files/001289091\_English.pdf?version=1 [↑](#footnote-ref-4)
5. https://council.web.cern.ch/en/convention [↑](#footnote-ref-5)